স্টাফ রিপোর্টার ॥ বাহুবলে বিদ্যুতের তারে জড়িয়ে রিনা বেগম (৩০) নামে এক গৃহবধুর মৃত্যু হয়েছে। তিনি মিরপুর ইউনিয়নের পশ্চিম জয়পুর গ্রামের মুন্সি বাড়ির মোশারফ হোসেন দুলালের মিয়ার স্ত্রী। সংশ্লিষ্ট সূত্রে জানায়, গতকাল বিকেল ৩টার দিকে রিনা বেগম টেবিল ফ্যানের ফ্লাগ লাগানোর সময় বিদ্যুতের তারে জড়িয়ে আহত হন। সাথে সাথে পরিবারের লোকজন তাকে হবিগঞ্জ হাসপাতালে নিয়ে আসলে কর্তব্যরত ডাক্তার তাকে মৃত ঘোষণা করেন। পরে রিনা বেগমের স্বামী, মা ও ভাইয়ের সম্মতিতে বিনা পোস্টমর্টেমে তাকে বাড়িতে নিয়ে যাওয়া হয়। আজ মঙ্গলবার সকাল ১০ টায় জানাযা শেষে তাকে পারিবারিক কবরস্থানে দাফন করা হবে।